Z A P I S N I K

12. sjednice Vijeća Mjesnog odbora „Petar Zrinski“ održane
13. svibnja 2022. u prostorijama MO “Petar Zrinski“, Primorska 32,
s početkom u 18:30 sati



NAZOČNI ČLANOVI VIJEĆA:
Igor Javorović, Tonka Javorović, Elizabeta Kobeščak, Tena Miličević, Krešimir Turkalj, Ivana Živčić

Predsjedava Ivana Živčić, predsjednica Vijeća

Zapisnik vodi: Igor Javorović

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora.

Vijeće prihvaća tekst Zapisnika 11. sjednice Vijeća, održane 13. travnja 2022. godine, bez izmjena/s izmjenama:





Na prijedlog predsjednice Vijeće jednoglasno utvrđuje dnevni red:

DNEVNI RED:
1. Osiguranje prolaza za korisnike parka pokraj dvorišnog objekta u prilazu Gjure Deželića 43
2. Sanacija ulaza u pseći park u prilazu Gjure Deželića 43
3. Izvještaj sa sastanaka predsjednika VGČ i VMO s predstavnicima podružnica Holdinga i redarstva
4. Izvještaj o izgradnji biciklističke staze na prilazu Gjure Deželića

5. Pitanja, prijedlozi i obavijesti
[bookmark: _gjdgxs]




Ad 1. Osiguranje prolaza za korisnike parka pokraj dvorišnog objekta u prilazu Gjure Deželića 43

Članovi Vijeća primili su pisani materijal uz poziv.

U raspravi sudjeluju:
Vijećnica Miličević smatra da se potencijalno stvara opasan presedan usvajanjem Zaključka o osiguravanju prolaza za korisnike parka u Prilazu Gjure Deželića 43 jer misli da Grad Zagreb ne treba osiguravati prolaze koji su opasni zbog nebrige privatnih vlasnika objekata koji ugrožavaju sigurnost prolaznika.
Vijećnica Kobeščak je dala svoj osvrt na povijest uređenja parka i problematiku zatvaranja više ulaza u park (ulaz iz Kačićeve i Klaićeve ulice). Trenutno postoji samo jedan ulaz u park iz Prilaza Gjure Deželića  koji prolazi pokraj opasnog objekta i smatra da je postavljanje zaštitinih barijera na prolaz samo privremeno rješenje, a dugoročno rješenje je da Grad Zagreb da rješenje za trajno uklanjanje objekta.
Vijećnik Turkalj smatra da Grad mora osigurati siguran prolaz.
Vijeće s 5 pozitivnih i jednim suzdržan glasom (vijećnice Milićević) donosi

ZAKLJUČAK

o osiguravanju javnog puta za korisnike parka pokraj potresom oštećenog dvorišnog objekta u Prilazu Gjure Deželića 43 

I.       Vijeće MO „Petar Zrinski“ moli da se osigura javni puta za korisnike parka pokraj potresom oštećenog dvorišnog objekta u Prilazu Gjure Deželića 43 pomoću sigurnosnog tunela uz oštećeni objekt, kako ne bi došlo do stradavanja djece i građana.

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.


Ad. 2. Sanacija ulaza u pseći park u prilazu Gjure Deželića 43

Članovi Vijeća primili su pisani materijal uz poziv.

Vijeće jednoglasno donosi

					ZAKLJUČAK
o sanaciji ulaza u pseći park u prilazu Gjure Deželića 43

I.       Vijeće MO „Petar Zrinski“ moli da se Udubinu na ulazu u pseći park ispuni materijalom, a sloj nasipa po cijeloj širini ulaza ponovo sabije, kako bi se prolaz zatvorio i psima onemogućilo izlaženje iz parka bez kontrole vlasnika.

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.



Ad. 3. Izvještaj sa sastanaka predsjednika VGČ i VMO s predstavnicima podružnica Holdinga i redarstva

Članovi Vijeća usmeno su obaviješteni o točki dnevnog reda.
Na sastanku su prisustvovali:
· Josip Majer i Davor Poljak, Vodoopskrba i odvodnja d.o.o. 
Poveznica sa službene stranice VIO-a gdje se mogu pronaći relevantne informacije vezane za investicije na području gradske četvrti od strane tog trgovačkog društva.
https://www.vio.hr/vio-projekti/investicije-vio/2652
Sa svim pitanjima na temu poslova koji su u nadležnosti Vodoopskrbe i odvodnje d.o.o. VMO se obraća predsjedniku Vijeća gradske četvrti ili područnom odsjeku Gradskog ureda za mjesnu samoupravu, civilnu zaštitu i sigurnost s obzirom da je isto nužno zbog bolje efikasnosti u komunikaciji gradskih upravnih tijela i Zagrebačkog holdinga odnosno trgovačkih društava te evidentiranja problema i pravilnog adresiranja na one koji su nadležni za navedeno.
· Željko Renić, Pomoćnik pročelnika za komunalno i prometno redarstvo, Gradski ured za obnovu, izgradnju, prostorno uređenje, graditeljstvo, komunalne poslove i promet, Sektor za komunalno i prometno redarstvo, redarstvo@zagreb.hr, 01/616-6104
Prometno redarstvo ima upostavljen sustav videonadzora u Donjem gradu i Gornjem gradu.
20 komunalnih redara su zaduženi za Donji grad.
Aktivno čiste grafite iz mržnje, ali sve grafite treba prijaviti.
Komunalna redarka za MO Zrinski je gospođa Žaklina Štrković (broj 01-610-1776).

· Tomislav Hrastinski i Ante Tolić, Davor Merkaš, Zagrebačke ceste d.o.o.
Rokovi za velika asfaltiranja: 15.11.
VMO treba javiti lokacije za popravke cesta do kraja 6. mjeseca kako bi se radovi izvršili do 9. mjeseca.
Vremenik radova: početkom kalendarske godine postavlja se betonska galanterija, krajem godine freza se i asfaltira ceste.
· Damir Grgić, Podružnica Zrinjevac

· Davor Vić, Podružnica Čistoća
Trenutno je u planu 50 lokacija za podzemne spremnike u Donjem gradu za miješani i biootpad.
Donji grad će imati dodatno prijelazno razdoblje za prilagodbu na novi sustav odvoza otpada.
Zimska stanka pranja ulica uvijek traje do 1.4. 
· Tihomir Barišić, Voditelj odjela za tehničku regulaciju, sigurnost prometa i sustav javnog parkiranja, Gradski ured za obnovu, izgradnju, prostorno uređenje, graditeljstvo, komunalne poslove i promet, Sektor za promet 
Promisliti različite tehnike smiravanja prometa (optičke, zvučne ili vibracijske trake).
Za sve potencijalne lokacije za smirivanje prometa Sektor za promet traži analizu MUP-a o broju lakših i težih nesreća.
Uspornici se ne postavljaju bez suglasnosti VGČ-i.
Renata Šimon, pročelnica, Gradski ured za mjesnu samoupravu, civilnu zaštitu i sigurnost, mjesna-samouprava@zagreb.hr, Dalibor Drakula, pomoćnik pročelnice, Gradski ured za mjesnu samoupravu, civilnu zaštitu i sigurnost, mjesna-samouprava@zagreb.hr, Mirella Šušak Cvetković, voditeljica p.o. Donji grad, donji-grad@zagreb.hr, mirella.susak-cvetkovic@zagreb.hr, 01/700 25 60
Glavna uputa s održanog sastanka je da sva komunikacija ide preko Vijeća Gradske četvrti i Gradskog ureda za mjesnu samoupravu, civilnu zaštitu i sigurnost kako bi se proces pojednostavio i ubrzao i kako bi se imalo u evidenciji šta se gdje traži i radi.




Ad. 4. Izvještaj o izgradnji biciklističke staze na prilazu Gjure Deželića

Članovi Vijeća primili su pisani materijal uz poziv.

U raspravi sudjeluju:

Vijećnik Turkalj je postavio pitanje o rješenju MUP-a koje je izdano Sektoru za promet, Gradskom uredu za obnovu, izgradnju, prostorno uređenje, graditeljstvo, komunalne poslove i promet za izgradnju biciklističke staze na Prilazu Gjure Deželića kao i potencijalnom elaborate Prometnog fakulteta, o načinu financiranja izgradnje biciklističke staze te početku radova na stazi. Vijećnika je zanimalo je li Prometni fakultet izradio studiju u kojoj su detektirani potencijalni problemi u prenamjeni trake za odvijanje automobilskog prometa u traku za odvijanje biciklističkog prometa. Vijećnik Turkalj je dao poseban osvrt na problem prometa u Prilazu Gjure Deželića u vršnom razdoblju te se osvrnuo na medijske natpise da će Masarykova ulica postati pješačka zona što će dodatno opteretiti automobliski pravac Istok-Zapad.

Predsjednica Živčić je rekla da je biciklistička staza dobila dopuštenje MUP-a i Gradskog ureda za obnovu, izgradnju, prostorno uređenje, graditeljstvo, komunalne poslove i promet te je poslala u pozivu na 12. sjednicu VMO “Petar Zrinski” Izvedbeni prometni elaborat za uspostavu prometnih površina za zajedničko odvijanje biciklističkog i motornog prometa na području Gradske četvrti Donji grad iz 2018. godinu na temelju kojeg je izdana dozvola MUP-a i Gradskog ureda za obnovu, izgradnju, prostorno uređenje, graditeljstvo, komunalne poslove i promet za izgradnju trake. Predsjednica nije upoznata s dodatnim studijama koje su detektirale potencijalne probleme prenamjene trake. Izgradnja trake će biti financirana od strane Vijeća gradske četvrti Donji grad i Grada Zagreba.

Vijećnicu Kobeščak je zanimao početak i kraj biciklističke staze kao i ulice kroz koje će prolaziti staza. Predsjednica Živčić je rekla da prema Elaboratu za uspostavu prometnih površina za zajedničko odvijanje biciklističkog i motornog prometa na području Gradske četvrti Donji grad biciklistička traka počinje u Prilazu Gjure Deželića te završava na Kvaretrnikovom trgu, dok ostale Gradske četvrti imaju svoje elaborate i svoju dinamiku izgradnje biciklističkih staza.
Vijećnica Kobeščak je rekla da, bez obzira na cijene energenata koje rastu, broj vlasnika automobila u Zagrebu se povećava te da možemo pretpostaviti da će se taj trend nastaviti.
Vijećnica se referirala na Studiju INTEGRIRANI GRAD - urbanističko arhitektonska studija za uređenje prostora od Trga dr. Franje Tuđmana do Trga Krešimira Ćosića iz 2010. godine koja nije realizirana, a koja je bila cjelovita. Vijećnicu brine da se trenutno biciklističke staze rade stihijski, bez cjelovitog sagledavanja prometa i bez uvažavanja struke. 
Vijećnica je naglasila da se niz državnih i gradskih ustanova (uključujući i bolnice) nalaze u Donjem gradu te ne zna kako bi korisnici koristili te ustanove bez da putuju automobilima.
Vijećnicu brine nedostatak dugoročnog planiranja grada u raznim segmentima.

Predsjednica Živčić je rekla da se stvari rade cjelovitije: budućom izgradnjom triju novih željezničkih stajališta na Vukovarskoj ulici, okretištu Savski most i naselju Trokut olakšati će se putovanje željeznicom, izgradit će se biciklistička magistrala prema Dugom selu na Branimirovoj ulici te se radi nova parkirna politika za Donji grad kako bi se poticala prometna politika prema korištenju javnog prijevoza i bicikliranju. 
Predsjednica je upoznala vijećnike/ce o Programu cjelovite obnove Povijesne urbane cjeline Grada Zagreba koju je naručio Zavod za prostorno uređenje Grada Zagreba u kojem je struka dala svoju viziju kratkoročnih, srednjoročnih i dugoročnih mjera za urbanu obnovu Donjeg grada. 

Vijećnica Miličević je spomenula da je predizborni program platforme Možemo! bio baziran na promjeni koncepta primarnog promišljanja automobilskog prometa na promišljanje održivog prometa s naglaskom na biciklističke staze i smanjenjem automobilskog prometa.
Takva odluka je utemeljena na iskustvu drugim gradova gdje je kvalitetna biciklistička infrastruktura potaklnula gražane na korištenje bicikala i smanjenje broja automobila i naglasila je da su elaborati naručeni i izrađeni u bivšem mandatu stoga vijećnica misli da postoji kontinuitet planiranja prometa.

Vijećnika Javorovića zanima kako će se riješiti problem bicikliranja po nogostupu Ilice koji dovode do opasnih situacija za pješake.
Vijećnica Milićević smatra da će izgradnjom biciklističke staze na prilazu Gjure Deželića biciklisti radije koristiti tu stazu prije nego će se voziti Ilicom i da je bitno da prometni redari nadgledaju odvijanje biciklističkog prometa na Ilici.
Vijećnika Javorovića zanima kako će se spriječiti roditelje koji nepropisno ostavljaju automobile na automobilskoj traci pokraj Dječjeg vrtića Izvor da stvaraju prometni čep. 


Vijećnicu Javorović zanima hoće li se mijenjati veličina kazeta za drveće na biciklističkoj stazi u Prilazu Gjure Deželića i hoće li se micati kazete.


Ad. 5. Pitanja, prijedlozi i obavijesti

Predsjednica Živčić je obavijestila vijećnike/ce o statusu građenje OŠ “Petar Zrinski” s planiranim završetkom radova s početkom školske godine 2022./2023. godine. 

Dovršeno u 19:15 h
[bookmark: _30j0zll]Zapisnik sastavio/la: Ivana Živčić

			     
Predsjednica
Vijeća Mjesnog odbora
„Petar Zrinski“

Ivana Živčić, v.r.


KLASA:024-08/22-003/992
URBROJ: 251-13-11-1-22-2
Zagreb, 13. svibnja 2022.

